Dmitri Kramarenko

Dmitri Sergeyeviç Kramarenko (12 sentyabr 1974, Bakı, Azərbaycan SSR, SSRİ) — sovet və azərbaycanlı futbolçu. Qapıçı mövqeyində çıxış etmişdir. Hazırda Neftçi PFK qapıçılar üzrə məşqçisidir.

Sovet futbolçusu Sergey Kramarenkonun oğludur.

 Bioqrafiyası 
Bakının Neftçi klubunun yetirməsidir. İlk əvvəllər müdafiəçi mövqeyində məşqlərə qatılsada sonradan qapıçı olmuşdurСаприн Н., Мартынов А. "Динамо" — "Спартак" // Спорт-экспресс. — 1993. — № 201 (4 сентября). — с. 2..

Profesional şəkildə Bakının Dinamo GOHM FK 1991-ci ildə debüt etmişdir. Növbəti il Azərbaycan Yüksək Liqasında Neftçi klubunun şərəfini qorumuşdur.

1993-cü ildə Moskvanın Dinamo klubundan təklif alır. Qapıçı bunu müsbət qarşılasa da Neftçi futbolçunu həvəssiz buraxmalı olur. Dmitri Kramarenko Rusiya Yüksək liqasında Moskvanın "Spartak" klubuna qarşı oyunda debüt edir. Oyun 1:1 hesabı ilə bitir. Bu onun klubun heyətində 1993-cü ildə birinci və axırıncı oyunu olur. Oyunda Ledyaxovla toqquşmada sağ ayağından yaralanır və 70-ci dəqiqədə Valeri Kleymenovkla əvəzlənir.

1996—1997-ci illərdə  "Alaniya" klubunda oynayır və 1996-cı ildə Rusiya Yüksək liqasının gümüş mükafatçısı olur.

2002-ci ildə Atletiko Madrid FK baxışda olur.

2004-cü ildə Azərbaycana qayıdır və Karvan İK çalışır. 2004/05 mövsümündə bürünc, 2005/06 mövsümündə gümüş medalçı olur. 2006-cı ildə Terek klubunda çalışır. 2007-ci ildə isə yenidən Azərbaycana qayıdır.

Birlik kubokunu Xəzər Lənkəranla qazanır.

Azərbaycan milli futbol komandasında 33 oyun keçirmişdir. 1994-cü ildə Rusiya Olimpiya yığmasının yoldaşlıq oyunılarında qapısını qorumuşdur.

13 aprel 2015-ci ildən Neftçi PFK qapıçılar üzrə məşqçisidir.

 Şəxsi həyatı 
Atası milliyyətcə rus, anası isə azərbaycanlıdır. Dmitri Kramarenko 2005-ci ildə İslam dinini qəbul edib, müsəlman adı Əlidir. Ailəlidir, həyat yoldaşı İrina bir müddət biatlonla məşğul olub. İki əkiz qızı var. Qızı Lalə Kramarenko gimnastika üzrə Rusiya yığmasının tərkibində iştirak edir. Digər qızı Diana tennislə məşğuldur.

 İstinadlar 

 Mənbə 
 Millinin heyətində keçirdiyi oyunlar haqqında məlumat

Kateqoriya:Bakıda doğulanlar
Kateqoriya:Rusəsilli azərbaycanlılar
Kateqoriya:Dinamo Moskva FK oyunçuları
Kateqoriya:Neftçi PFK oyunçuları
Kateqoriya:Şamaxı FK oyunçuları
Kateqoriya:Azərbaycan milli futbol komandasının oyunçuları
Kateqoriya:Xəzər-Lənkəran FK oyunçuları
Kateqoriya:Alaniya FK oyunçuları
Kateqoriya:MOİK Moskva FK oyunçuları
Kateqoriya:MOİK Moskva FK oyunçuları
Kateqoriya:Futbol qapıçıları
Kateqoriya:Rusiya U-21 milli futbol komandasının oyunçuları
Kateqoriya:Rusiya Premyer Liqası futbolçuları
Kateqoriya:SSRİ futbolçuları
Kateqoriya:Karvan İK oyunçuları
Kateqoriya:Axmat FK oyunçuları